দ্বিতীয় ইনিংসে অর্ধশতরান, কানপুরে নতুন রেকর্ডের মালিক শ্রেয়স আইয়ার

কানপুর: প্রথম ইনিংসের পর দ্বিতীয় ইনিংসেও ভারতের ত্রাতা সেই শ্রেয়স আইয়ার (Shreyas Iyer)| কানপুরের মঞ্চে ফের ভারতকে(India vs New zealand) খাদের কিনারা থেকে তুলে ধরলেন তিনি| সেইসঙ্গেই প্রথম ভারতীয় ক্রিকেটার হিসাবে অভিষেক টেস্টে সেঞ্চুরী ও অর্ধশতরান করার রেকর্ড গড়লেন শ্রেয়স আইয়ার| দ্বিতীয় ইনিংসে ৬৫ রানের ইনিংস খেললেন তিনি|

কানপুরে সুনীল গাওস্করের(Sunil gavaskar) হাত থেকে টেস্ট ক্যাপ পেয়েছিলেন শ্রেয়স আইয়ার| আপ্লুত হয়ে গিয়েছিলেন এই তরুণ ভারতীয় ক্রিকেটার| আর সেটাই যেন অভিষেক টেস্টে নামার আগে তাঁকে আরও বেশি তাতিয়েছিল| নিজের দক্ষতা প্রমান করতে মরিয়া ছিলেন শ্রেয়স আইয়ার| ভারতের প্রথম ইনিংসেই নিজের দক্ষতার পরিচয় তিনি দিয়েছিলেন|

টপ থেকে মিডল অর্ডার চূড়ান্ত ব্যর্থ হয়েছিল| সেই জায়গা থেকে দলকে এগিয়ে নিয়ে গিয়েছিলেন শ্রেয়স| কঠিন পরিস্থিতিতে অভিষেক টেস্টে প্রথম শতরান করে ভারতকে চালকের আসনে বসিয়ে দিয়েছিলেন তিনি| ১৬ নম্বর ভারতীয় ব্যাটসম্যান হিসাবে অভিষেক টেস্টে সেঞ্চুরী করার নজির গড়েছিলেন মুম্বইয়ের এই তরুণ তারকা|

FIFTY!

Another fine knock by @ShreyasIyer15 as he brings up his half-century off 109 deliveries.

Live – https://t.co/WRsJCUhS2d #INDvNZ @Paytm pic.twitter.com/9BpbxZXZwT

— BCCI (@BCCI) November 28, 2021

দ্বিতীয় ইনিংসে এগিয়ে থেকেই নেমেছিল ভারত| কিন্তু চতুর্থ দিনও সেই একই ছবি| চূড়ান্ত ব্যর্থ রাহানে, পুজারা, ময়াঙ্ক আগরওয়ালরা| ভারতের ৫১ রানের মধ্যে ৫ উইকেট পড়ে যায়| আবারও সেই জায়গা থেকে দলকে টেনে তোলার দায়িত্ব শ্রেয়স আইয়ারের কাঁধে| আর রাহুল দ্রাবিড়কে এতটুকুও নিরাশ করেননি শ্রেয়স|

কঠিন পরিস্থিতিতে ৬৫ রানের দুরন্ত ইনিংস| ভারতরে ম্যাচে ফেরান শ্রেয়স| একইসঙ্গে নিজের মুকুটে নতুন পালও তুলে নেন এই তারকা ক্রিকেটার| এর আগে কোনও ভারতীয় ক্রিকেটারই এই কাজ করতে পারেননি| তিনিই প্রথম অভিষেক টেস্টে একটি শতরান ও অর্ধশতরান করার রেকর্ড গড়েছেন| ভারতীয় ক্রিকেট ইতিহাসে যা প্রথমবার হল|